खेल जगत २०१०
इन्हें भी देखें 
2010 भारत 2010 विज्ञान एवं प्रौद्योगिकी 2010 साहित्य संगीत कला 2010 खेल जगत 2010

घटनाएँ

जनवरी 
 3 जनवरी- 
 दक्षिण अफ्रीका और इंग्लैंड के बीच जारी तीसरे क्रिकेट टेस्टमैच के पहले दिन दक्षिण अफ्रीका के जैक्स कैलिस (नाबाद 108) ने टीम के स्कोर को छह विकेट पर 279 रन पर पहुंचा दिया।
 इंडियन क्रिकेट लीग के पूर्व खिलाड़ीशेन बॉन्ड, डेमियन मार्टिन आदि, 26 पाकिस्तानी और असोशिएट देशों के चार खिलाड़ियों सहित कुल 97 खिलाड़ियों ने 19 जनवरी को होने वाली आईपीएल-3 की नीलामी के लिए खुद को पंजिकृत करवाया।
 4 जनवरी- 
 मीरपुर (बाँग्ला देश) में जीत के लिए 261 रन के लक्ष्य का पीछा करते हुए श्रीलंका की टीम ने तिलकरत्ने दिलशान (104) और कप्तान कुमार संगकारा (74) की बदौलत त्रिकोणीय शृंखला के पहले मैच में बांग्लादेश को सात विकेट से हराया। 
 सिडनी क्रिकेट मैदान पर आस्ट्रेलिया के खिलाफ खेली जा रही टेस्ट सीरीज के दूसरे मैच के दूसरे दिन पाकिस्तान ने नौ विकेट पर 331 रन बना लिए। उसे पहली पारी के आधार पर 204 रनों की बढत मिल गई।
 5 जनवरी- 
 मीरपुर (बाँगला देश) में त्रिकोणीय क्रिकेट श्रृंखला के दूसरे मैच में तिलन समरवीरा के शतक (106 गेदों पर 11 चौकों और एक छक्के की मदद से नाबाद 105 रन) की बदौलत श्रीलंका ने पाँच विकेट खोकर 280 रन का लक्ष्य हासिल कर भारत को पराजित कर दिया।
 विश्व वरियता क्रम में 57वीं वरीयता प्राप्त सानिया मिर्जा ने ऑकलैंड में 220000 डॉलर इनामी राशि वाली एएसबी क्लासिक डब्ल्यूटीए टेनिस प्रतियोगिता के हार्ड कोर्ट मुकाबले के पहले दौर में स्विट्जरलैंड की स्टेफनी वोएगेला को कड़े संघर्ष में 5-7, 6-1, 7-5 से हराया। 
 दो बार के पूर्व चैंपियन स्पेन के कार्लोस मोया के बाहर हो जाने के बाद शीर्ष वरीयता प्राप्त और विश्व के आठवें नंबर के खिलाड़ी स्वीडन के रोबिन सोडरलिंग चेन्नई ओपन के पहले राउंड में दुनिया के 100वें नंबर के खिलाड़ी अमरीका के रोबी गिनेग्री से लगातार सेटों में 4-6, 5-7 से हारकर बाहर हो गए।
 6 जनवरी- 
 ऑस्ट्रेलिया ने पाकिस्तान को सिडनी टेस्ट में चौथे दिन ही 36 रनों से पराजित कर दिया। दूसरी पारी में जीत के लिए 175 रनों के जबाब में पाकिस्तान की टीम 139 रन पर आउट हो गई। 
 सानिया मिर्जा एएसबी क्लासिक डब्ल्यूटीए टेनिस प्रतियोगिता के दूसरे दौर में चौथी वरीयता प्राप्त इटली की फ्रांसिस्का शियावोन से 0 . 6, 3 . 6 सेहारकर बाहर हो गई। 
 7 जनवरी- मीरपुर में कप्तान महेन्द्रसिंह धोनी (101) और युवा बल्लेबाज विराट कोहली (91) की पारी की बदौलत भारत ने 297 रन के लक्ष्य को 4 विकेट खोकर हासिल कर बांगलादेश को त्रिकोणीय एकदिवसीय क्रिकेट प्रतियोगिता के मैच में पराजित कर दिया।
 8 जनवरी- 
 पूना में भारतीय हॉकी टीम के खिलाड़ियों ने वेतन व भत्ते न मिलने के कारण हड़ताल करते हुए विश्व कप हॉकी की तैयारियों में शामिल होने से इनकार कर दिया।
 केपटाउन में इयान बेल [78] और पाल कोलिंगवुड [40] की पारियों की बदौलत इंग्लैंड की टीम दक्षिण अफ्रीका के खिलाफ पांचवें दिन तीसरा टेस्ट मैच अनिर्नित कराने में सफल रहा। 
 9 जनवरी- सिडनी में बेल्जियम की किम क्लिस्टर्स ने हमवतन खिलाड़ी जस्टिन हेनिन को 6-3, 4-6, 7-6(8-6) से हराकर ब्रिस्बेन इंटरनेशनल टेनिस टूर्नामेंट का खिताब जीत लिया।
 10 जनवरी- 
 श्रीलंका पर आठ विकेट से आसान जीत के साथ भारत त्रिकोणीय वनडे सीरीज के फाइनल में पहुँच गया। भारतीय गेंदबाजों ने श्रीलंका को 46.1 ओवर में सिर्फ 213 रन पर समेट दिया जिसके बाद बल्लेबाजों ने 17.2 ओवर शेष रहते टीम को आठ विकेट से जीत दिला दी। 
 अंगोला में टोगो की फुटबॉल टीम के बस पर हुए हमले के बाद टोगो की सरकार ने ِअपनी फ़ुटबॉल टीम को अफ़्रीकन कप ऑफ नेशंस प्रतियोगिता से वापस बुला लिया।
 दक्षिण अफ्रीका के पूर्व गेंदबाज एरिक सिमंस को बांग्लादेश के खिलाफ आगामी टेस्ट शृंखला के लिए भारतीय टीम के गेंदबाजी सलाहकार के तौर पर नियुक्त किया गया। 
 पूर्व चैंपियन क्रोएशिया के मारिन सिलिच ने स्विट्जरलैंड के स्टेनिसलास वावरिंका को सीधे सेटों में 7-6, 7-6 से हराकर चेन्नई ओपन एटीपी टेनिस प्रतियोगिता का अपना खिताब बरकरार रखा। 
 चेन्नई ओपन एटीपी टेनिस प्रतियोगिता के पुरुष युगल का खिताब स्पेन के मार्सेल ग्रानोलर्स और सैंटियागो वेंचुरा की जोड़ी ने जीता।
 11 जनवरी- मीरपुर में भारत ने आईडिया कप के अंतिम लीग मैच में विराट कोहली के शतक (102) की बदौलत बांग्लादेश के 248 रनों के लक्ष्य को 4 विकेट खोकर हासिल कर लिया। 
 12 जनवरी- भारतीय जूडो खिलाडियों ने सिंगापुर में आयोजित कॉमनवेल्थ जूडो चैंपियनशिप में 13 स्वर्ण, चार रजत और एक कांस्य सहित 18 पदक जीते। मॉरिशस में आयोजित पिछली प्रतियोगिता में भारत ने सात स्वर्ण, दो रजत और पांच कांस्य पदक जीते थे।
 14 जनवरी- मैसूर में मुंबई ने 6 बार की विजेता रहे कर्नाटक को छह रन से हराकर रणजी ट्राफ़ी का ख़िताब 39वीं बार जीत लिया।
 16 जनवरी- सलामी बल्लेबाज सलमान बट (102) और शोएब मलिक के प्रयासों के बावजूद पाकिस्तान की टीम ऑस्ट्रेलिया के खिलाफ तीसरे एवं अंतिम क्रिकेट टेस्ट के तीसरे दिन फॉलोऑन टालने में विफल रही। ऑस्ट्रेलिया की पहली पारी के आठ विकेट पर 519 रन के जवाब में पाकिस्तान की टीम 301 रन बनाकर आउट हो गई।
 17 जनवरी- 
 कीनिया के डेनिस नदिसो ने स्टैंडर्ड चार्टर्ड मुंबई मैराथन में दो घंटे 12 मिनट और 34 सेकेंड में लक्ष्य पूरा करते हुए पुरुष वर्ग में तथा इथोपिया की बिजुएनेश मोहम्मद ने दो घंटे 31 मिनट और नौ सेकेंड का समय लेते हुए महिला वर्ग में जीत दर्ज की।
 दक्षिण अफ्रीकी क्रिकेट टीम ने जोहानसबर्ग के वांडर्स स्टेडियम में खेले गए चौथे टेस्ट मैच में इंग्लैंड को एक पारी और 74 रन से पराजित करके चार मैचों की श्रृंखला 1-1 से ड्रॉ करा लिया। मैच के चौथे दिन तेज गेंदबाज मोर्न मोर्केल (59/4), डेल स्टेन (64/2), जीन पॉल डुमिनी (10/2) और वायने पार्नेल (17/2) ने इंग्लैंड की दूसरी पारी 169 रनों पर समेट कर अपनी टीम को जीत दिलाई। ... 
 24 जनवरी- विश्व कप हॉकी और राष्ट्रमंडल खेलों के लिए निखारे गए मेजर ध्यानचंद नेशनल स्टेडियम को उसके नए रंगरूप के साथ रविवार राष्ट्र को समर्पित किया गया।
 26 जनवरी- भारत ने मीरपुर में बांग्लादेश से दूसरा टेस्ट 10 विकेट से जीतते हुए सीरीज़ पर 2-0 से कब्जा कर लिया।
 29 जनवरी- ऑस्ट्रेलिया ने अंडर-19 क्रिकेट विश्व कप के फाइनल में पाकिस्तान को 25 रनों से हराया।
 30 जनवरी- 
 लिएंडर पेस ने जिंबाब्वे की कारा ब्लैक के साथ ऑस्ट्रेलियाई ओपन में मिक्स्ड डबल्स खिताब जीता। 
 विश्व के नंबर एक खिलाड़ी रोजर फेडरर ब्रिटेन के एंडी मरे को 6-3, 6-4, 7-6 से हराकर अपना 16वाँ ग्रैंड स्लैम और चौथी बार ऑस्ट्रेलियन ओपन का खिताब जीता।
 दुनिया की नंबर एक खिलाड़ी अमेरिका की सेरेना विलियम्स ने बेल्जियम की जस्टिन हेनिन को हरा कर अपना 12वां एकल ग्रैंड स्लैम खिताब ऑस्ट्रेलियन ओपन टेनिस प्रतियोगिता में महिला एकल तथा वीनस के साथ महिला युगल का खिताब जीता।

फरवरी 
 4 फरवरी- चीन के ग्वांग्जू में चैंपियन ऑफ़ चैंपियन्स प्रतियोगिता में 24 साल के भारतीय मुक्केबाज विजेंदर सिंह ने मिडिलवेट (75 किग्रा) में रजत पदक जीता। चीन के च्यांग जिन ने फाइनल में विजेंद्र को हराकर स्वर्ण पदक जीता। ओलंपियन दिनेश कुमार ने भी 81 किग्रा भार वर्ग में रजत पदक जीता। वे भी चीन के मेंग फ़ान लोंग से फ़ाइनल में पराजित हुए।
 5 फरवरी- भारतीय निशानेबाज अभिनव बिंद्रा ने नीदरलैंड इंटरनेशनल शूटिंग चैंपियनशिप में 600 में से 596 अंक हासिल कर स्वर्ण पदक जीत लिया।
 6 फरवरी- सानिया मिर्जा और रश्मि चक्रवर्ती ने सिंगल्स मुकाबले जीतकर भारत को किर्गिस्तान के खिलाफ प्ले ऑफ मुकाबले में 3-0 से जीत दिलाकर फेडरेशन कप टेनिस टूर्नामेंट के एशिया ओशियाना ग्रुप एक में वापसी दिलायी। पिछले साल चीनी ताइपे से प्ले ऑफ मुकाबला हारने के बाद भारत ग्रुप दो में खिसक गया था।।
 7 फरवरी- 
 21 वर्षीय भारतीय युवा गोल्फर गगनजीत भुल्लर ने चौथे व अंतिम राउंड में 8 अंडर 64 का स्कोर बनाकर थाइलैंड की राजधानी बैंकाक के सुवान गोल्फ एंड कंट्री क्लब में आयोजित एशियन टूर इंटरनेशनल गोल्फ प्रतियोगिता जीत लिया।
 भारत के रोहन बोपन्ना और पाकिस्तान के ऐसाम उल हक कुरैशी ने साउथ अफ्रीकन ओपन टेनिस प्रतियोगिता का युगल फाइनल जीत लिया।
 9 फरवरी- दक्षिण अफ्रीका ने भारत से पहला क्रिकेट टेस्ट चौथे दिन ही एक पारी और छह रन से जीतकर 2 टेस्ट मैचों की श्रंखला में 1-0 से आगे हो गया।
 14 फरवरी- 
 दुबई में आयोजित ट्वेन्टी-20 विश्व कप क्वालीफाइंग प्रतियोगिता के फाइनल में अफ़ग़ानिस्तान ने आयरलैंड को आठ विकेट से हराकर अप्रैल में वेस्टइंडीज़ में होने वाले ट्वेन्टी-20 विश्व कप प्रतियोगिता के लिए क्वाइलिफाइ कर लिया। 
 ब्रिसबेन क्रिकेट मैदान पर रविवार को खेले गए चौथे वनडे मैच में वेस्टइंडीज को 50 रनों से पराजित कर आस्ट्रेलिया ने पांच मैचों की इस सीरीज में 3-0 से अजेय बढ़त हासिल कर ली।
 18 फरवरी- भारत और दक्षिण अफ्रीका के बीच ईडन गार्डन पर खेले जा रहे टेस्ट श्रृंखला के दूसरे टेस्ट के पाँचवें दिन खेल की समाप्ति से सिर्फ 9 गेंद पहले हरभजन सिंह ने दक्षिण अफ्रीका के अंतिम बल्लेबाज को आउट कर मैच में भारत को एक पारी और 58 रनों से जीत दिला दी तथा दो टेस्ट मैचों की श्रृंखला 1-1 से बराबर कर दी। भारतीय मूल के अफ्रिकी हाशिम आमला को उनकी मैराथन पारी के...
 21 फरवरी- बैडमिंटन में भारत की पहली तथा दुनिया की सातवीं सर्वश्रेष्ठ महिला खिलाड़ी साइना नेहवाल ने दुनिया की नंबर आठ खिलाड़ी झोउ मि को 14-21, 21-10, 23-21 से 50 मिनट में पराजित कर दिया। इसके साथ ही भारतीय टीम ने थाइलैंड के नार्कोनराचशिमा में खेले जा रहे उबेर कप (एशिया जोन क्वॉलिफायर) में अपने पहले मैच में हॉन्गकॉन्ग को 3-2 से हरा दिया।
 23 फरवरी- 2962वें वन डे में बनाए गए पहला दोहरा शतक बनाने वाले सचिन की बदौलत भारत ने दक्षिण अफ्रिका से ग्वालियर के कैप्टन रूपसिंह स्टेडियम में खेला गया एकदिवसीय मैच 153 रनों से जीत लिया। 402 रनों के लक्ष्य के जबाब में दक्षिण अफ्रीका की पूरी टीम 43वें ओवर में 248 रन बनाकर आउट हो गई। इसके साथ ही भारत ने तीन मैचों की श्रृंखला में 2-0 की अजेय बढ़त हासिल कर ली।
 26 फरवरी- समरेश जंग ने राष्ट्रमंडल निशानेबाजी चैंपियनशिप में 25 मी एयर पिस्टल टीम और व्यक्तिगत स्पर्धा दोनों में स्वर्ण जीता तथा गगन नारंग और जयदीप करमाकर ने 50 मी राइफल प्रोन युगल स्पर्धा में मीट रिकॉर्ड तोड़े।
 27 फरवरी- भारत ने आठवीं राष्ट्रमंडल निशानेबाजी प्रतियोगिता में 35 स्वर्ण, 25 रजत और 14 काँस्य सहित कुल 74 पदक जीतकर प्रथम स्थान हासिल किया। इंग्लैंड चार स्वर्ण सहित 31 पदक जीतकर दूसरे स्थान पर और वेल्स चार स्वर्ण सहित 13 पदक जीतकर तीसरे स्थान पर रहा। ऑस्ट्रेलिया ने तीन स्वर्ण सहित 19 पदक जीतकर चौथा स्थान हासिल किया।

मार्च 
 1 मार्च- 
 हॉकी विश्व कप के पहले मैच में भारत ने पाकिस्तान को 4-1 से हराया। इंग्लैंड ने ऑस्ट्रेलिया को 3-2 से हराया।
 लिएंडर पेस और चेक रिपब्लिक के उनके जोड़ीदार लुकास ड्लोही को दुबई चैंपियनशिप के पुरुष डबल्स के खिताबी मुकाबले में स्वीडन के साइमन एस्पेलिन और ऑस्ट्रेलिया के पाल हेनली से 57 मिनट में 6-2, 6-3 से शिकस्त का सामना करना पड़ा। 
 2 मार्च- श्रृंखला गँवाने के बाद प्रतिष्ठा बचाने के लिए मैदान पर उतरी इंग्लैंड की महिला टीम ने पाँचवें और अंतिम एकदिवसीय अंतरराष्ट्रीय क्रिकेट मैच में भारत को दो विकेट से हराया। भारतीय टीम ने इस तरह से 3-2 से श्रृंखला अपने नाम की। भारत ने पहले बल्लेबाजी करते हुए मिताली राज (50) और हरमनप्रीत कौर (84) के अर्धशतकों तथा सोनिया डाबिर की नाबाद 31 रन की पारी से नौ विकेट पर 206 रन बनाए। इंग्लैंड की तरफ से सलामी बल्लेबाज हीथर नाइट ने सर्वाधिक 49 रन बनाए।
 7 मार्च- मास्को में मिखाइल योज्नी की अगुवाई में रूस ने भारत को 3-2 से हराकर डेविस कप वल्र्ड ग्रुप टेनिस प्रतियोगिता के क्वार्टर फाइनल में जगह बनाई।
 17 मार्च- 
 भारतीय बॉक्सरों ने कॉमनवेल्थ बॉक्सिंग चैंपियनशिप के सभी छह स्वर्ण पदक जीत लिए। बीजिंग ओलिंपिक के कांस्य विजेता विजेंद्र सिंह के अलावा दिनेश कुमार, परमजीत समोटा, अमनदीप, सुरंजॉय व जय भगवान ने अपने-अपने वर्ग का फाइनल जीता। प्रतियोगिता में सर्वश्रेष्ठ बॉक्सर का अवार्ड विजेंद्र कुमार को मिला, जबकि मेजबान भारत ने सर्वाधिक 36 अंक लेकर टीम चैंपियनशिप भी जीती। गत विजेता इंग्लैड 34 अंक के साथ दूसरे स्थान पर रहा।
 आल इंग्लैंड बैडमिंटन चैम्पियनशिप में सेमीफाइनल तक पहुँचने वाली साइना नेहवाल विश्व रैंकिंग में अपने सर्वश्रेष्ठ पांचवें स्थान पर पहुँच गई। 
 देश के सबसे पुराने पारंपरिक खेल कबड्डी को बढावा देते हुए पंजाब सरकार ने अगले महीने कबड्डी विश्वकप का आयोजन करने की घोषणा की। 
 23 मार्च- ओपनर फिलिप ह्यूजेस की 86* रन की तेज पारी की मदद से ऑस्ट्रेलिया ने न्यूजीलैंड को पहले टेस्ट के पांचवें व अंतिम दिन 10 विकेट से हराकर दो मैचों की सीरीज में 1-0 की बढ़त हासिल कर ली। मैन ऑफ द मैच का अवार्ड माइकल क्लार्क को मिला, जिन्होंने पहली पारी में 168 रन बनाए थे।
 29 मार्च- 
 भारतीय हाकी के हीरो धनराज पिल्लै, कप्तान समीर दाद, शिवेंद्र सिंह, विक्रम पिल्लै और गोलकीपर एड्रियन डीसूजा के शानदार प्रदर्शन की मदद से एयर इंडिया ने बीपीसीएल को 5-0 से हराकर आठ साल बाद आयोजित 64वां औबेदुल्ला गोल्ड कप हाकी टूर्नामेंट जीत लिया। 
 तीन अप्रैल से पटियाला में शुरू होने वाली विश्व कप कबड्डी प्रतियोगिता से पहले 29 भारतीय खिलाड़ियों में 13 खिलाड़ी डोप परीक्षण में असफल हो गए।
 30 मार्च- वर्ष २0१३ में छत्तीसगढ़ में राष्ट्रीय खेल के आयोजन के लिए भारतीय ओलिंपिक संघ के अध्यक्ष सुरेश कलमाडी के साथ छत्तीसगढ़ के मुख्यमंत्री डॉ॰ रमन सिंह ने समझौता-पत्र पर हस्ताक्षर किया।
 31 मार्च- 
 जोशना चिनप्पा और दीपिका पल्लीकल की भारतीय जोड़ी ने उलटफेर करते हुए जेनी डनकाल्फ और एलिसन वाटर्स की इंग्लैंड की जोड़ी को 6-11, 11-8, 11-4 से हराकर मैनचेस्टर में चल रही इंटरनेशनल डबल्स चैंपियनशिप के फाइनल में प्रवेश किया। 
 दुनिया के नंबर एक खिलाड़ी और खिताब के प्रबल दावेदार स्विट्जरलैंड के रोजर फेडरर को सोनी एरिक्सन ओपन टेनिस टूर्नामेंट के चौथे दौर में १६वीं वरीयता प्राप्त चेक गणराज्य के थॉमस बेर्डिक से 6-4, 6-7,7-6 से पराजय का सामना करना पड़ा।
 ऑस्ट्रेलिया ने 'मैन ऑफ द मैच' तेज गेंदबाज मिशेल जॉनसन (4/59 व 6/73) की बदौलत न्यूजीलैंड को दूसरे टेस्ट में 176 रन से हराकर दो मैचों की टेस्ट सीरीज 2-0 से जीत ली।

अप्रैल 
 2 अप्रैल- भारतीय स्क्वैश खिलाड़ी जोशना चिनप्पा और दीपिका पल्लिकल ने इंटरनेशनल मेनचेस्टर डबल्स खिताब अपने नाम कर लिया। फाइनल मुकाबले में इस युगल ने ऑस्ट्रेलिया की डोना अर्क्यूहर्ट और केसी ब्राउन की जोड़ी को 11-10, 3-11, 11-10 से पराजित किया।
 3 अप्रैल- एशियाई रग्बी सेवंस आमंत्रण प्रतियोगिता के फाइनल में मलेशिया ने श्रीलंका को हराया। भारत चौथे स्थान पर रहा।
 4 अप्रैल- 
 लिएंडर पेस ने लुकास डलूही के साथ मिलकर महेश भूपति और मैक्स मिर्नी को सीधे सेटों में 6-2, 7-5 से हराकर सोनी एरिक्सन ओपन टेनिस का युगल खिताब जीत लिया।
 किम क्लिसटर्स ने सोनी एरिक्सन ओपन के फाइनल में वीनस विलियम्स को 6-2, 6-1 से हराया।
 5 अप्रैल- अमेरिका के एंडी रोडिक ने चेक गणराज्य के थामस बेर्दिक को 7-5,6-4 से हराकर सोनी एरिक्सन ओपन टेनिस टूर्नामेंट का पुरुष एकल खिताब जीत लिया।
 12 अप्रैल- 
 लुधियाना, पंजाब (भारत) के गुरु नानक देव स्टेडियम में भारतीय कबड्डी टीम ने पाकिस्तान की टीम को 58-24 से पराजित कर प्रथम विश्व कप कबड्डी प्रतियोगिता जीत ली। 
 अमेरिकी स्टार फिल मिकलसन ने अंतिम दौर में पांच अंडर 67 के स्कोर से कुल 16 अंडर 272 के स्कोर के साथ तीसरा मास्टर्स और कुल चौथा मेजर गोल्फ खिताब जीता।

 14 अप्रैल- भारतीय टीम के विस्फोटक बल्लेबाज़ वीरेंद्र सहवाग को लगातार दूसरी बार 'विज़डन क्रिकेटर ऑफ़ द ईयर' चुना गया। 
 18 अप्रैल- 
 एशियन बैडमिंटन चैंपियनशिप के पुरुष सिंगल्स और महिला सिंगल्स व डबल्स के खिताब चीनी खिलाड़ियों ने जीते। पुरुष डबल्स का खिताब दक्षिण कोरिया और मिक्स्ड डबल्स का खिताब मलेशिया के खिलाड़ियों ने जीता। ओलंपिक और तीन बार के विश्व चैंपियन चीन के 'सुपर' लिन डान पुरुष एकल खिताब के विजेता रहे। 
 दूसरी वरीयता प्राप्त स्पेन के राफेल नडाल ने फर्नांडो वर्डास्को को सीधे सेटों में 6-0, 6-1 से हराकर मोंटेकालरे एटीपी मास्टर्स प्रतियोगिता का एकल का खिताब लगातार छठी बार जीत लिया।
 19 अप्रैल- 
 भारत के महेश भूपति को पैर की चोट के कारण मोंटेकार्लो मास्टर्स टूर्नामेंट के युगल फाइनल में कोर्ट छोड़ना पड़ा और वे बेलारूस के ओपने जोड़ीदार मैक्स मिर्नी के साथ उपविजेता रहे।
 चीन की राजधानी बीजिंग में खेले जा रहे शूटिंग वर्ल्ड कप में भारत के गगन नारंग ने 10 मीटर की एयर राइफल स्पर्धा में काँस्य पदक जीता। उन्होंने 700.3 अंक हासिल किए और उन्हें तीसरा स्थान मिला। उनका वर्ल्ड कप मुकाबलों में यह छठा पदक है। रूस के डेनिस सोकोलोव ने कुल 701.3 का स्कोर करके स्वर्ण पदक अपने नाम किया। चीन के किनान ने 7०1.2 अंक हासिल करके रजत पदक हासिल किया।
 28 अप्रैल- विश्व रैंकिंग में 132वें स्थान वाली भारतीय फुटबॉल टीम फीफा की जारी नई सूची में वह एशियाई देशों में 21वें स्थान पर आ गई।
 30 अप्रैल- भारत के शीर्ष फुटबाल क्लबों में से एक महिंद्रा यूनाइटेड ने मौजूदा आई लीग सत्र के बाद प्रतिस्पर्धी फुटबाल नहीं खेलने का और इसके बजाय अब स्कूली स्तर प्रतिभाओं के विकास की ओर ध्यान केंद्रित करने का फैसला किया।

मई 
 1 मई- मप्र अकादमी ने भोपाल में आयोजित अखिल भारतीय महिला हॉकी प्रतियोगिता जीती
 2 मई- भारत के लिए सर्वाधिक अंतरराष्ट्रीय मैच खेल चुके और भारतीय हाकी के राहुल द्रविड़ कहे जाने वाले अनुभवी डिफेंडर दिलीप टिर्की ने अंतरराष्ट्रीय हाकी से सन्यास लेने की घोषणा की।
 3 मई- स्पेनिश खिलाड़ी राफेल नडाल ने हमवतन डेविड फेरर को 7-5, 6-2 से हराकर छह साल में पाँचवीं बार रोम मास्टर्स टेनिस टूर्नामेंट का खिताब जीतकर दुनिया के पूर्व नंबर एक खिलाड़ी आंद्रे अगासी के सर्वाधिक 17 बार मास्टर्स खिताब जीतने के रिकॉर्ड की बराबरी की। दुनिया में तीसरे नंबर के 23 वर्षीय नडाल ने मवतन खिताब जीता। यह उनकी
 5 मई- उद्घाटन मैच में वेस्टइंडीज की डीनड्रॉ डॉटिन ने दक्षिण अफ्रीका के विरुद्ध 38 गेंदों पर 9 छक्कों व 5 चौकों की मदद से महिला ट्वेंटी20 अंतरराष्ट्रीय क्रिकेट का पहला शतक बनाया।
 9 मई- भारत की महिला बैडमिंटन टीम ने 23 वें उबेर कप बैडमिंटन प्रतियोगिता के लिए क्वालीफाई किया। भारतीय टीम में सायना नेहवाल, अदिति मुताटकर, सयाली गोखले, तृçप्त मुरगुंड, पीबी सिंधु, पीसी तुसली, ज्वाला गट्टा, अश्विनी पोनपा, श्रुति कुरियन और अपर्णा बालान ने खेलेंगी। इस प्रतियोगिता की भारतीय पुरुष टीम में चेतन आनंद, पुरापल्ली कश्यप, अरविंद भट्ट, अनूप श्रीधर, शामिल हैं।
 11 मई- 
 भारत के सुपर ग्रैंड मास्टर विश्वनाथन आनंद ने बुल्गारिया के वैसेलीन तोपालोव को 12वीं और आखिरी बाजी में मात देकर चौथी बार विश्व शतरंज खिताब जीत लिया। उन्होंने वर्ष 2000, 2007 और 2008 में भी यह चैंपीयनशीप जीती थी। 
 भारतीय महिला क्रिकेट टीम ने श्रीलंका को ग्रुप बी के मुकाबले में 71 रन से हराकर महिला ट्वेंटी-20 विश्व कप के सेमीफाइनल में प्रवेश किया।
 12 मई- इंडोनेशिया की पुरुष बैडमिंटन टीम ने थॉमस उबेर कप में भारतीय टीम को 3-0 से हरा सेमीफाइनल में जगह बनाई। जबकि भारतीय महिला टीम को भी क्वार्टर फाइनल में चीन ने 0-3 से हराया।
 13 मई- वरिष्ठ एशियाई कुश्ती प्रतियोगिता में मुंबई के पहलवान नरसिंह यादव ने ईरान के पहलवान सईद रियाही को 74 किग्रा फ्री स्टाइल वर्ग में तकनीकी श्रेष्ठता के आधार पर हराकर भारत को पहला स्वर्ण पदक दिलाया।
 14 मई- भारतीय पहलवानों राजेन्द्र कुमार और सुनील कुमार ने वरिष्ठ एशियाई कुश्ती प्रतियोगिता के चौथे दिन ग्रीको रोमन स्पर्धा में क्रमश: रजत और कांस्य पदक हासिल किए, जिससे इस चैंपियनशिप में भारत की पदक संख्या छह हो गई।
 16 मई- 
 वेस्टींडीज में आयोजित 20-20 विश्व कप के निर्णायक मैच में इंग्लैंड ने आस्ट्रेलिया के 147 रनों के लक्ष्य को तीन विकेट खोकर हासिल कर लिया और पहली बार विश्व विजेता बना। 
 अजलन शाह कप हॉकी प्रतियोगिता में PTI पिछले विजेता भारत और दक्षिण कोरिया को बारिश केराण मैच न होसकने पर संयुक्त विजेता घोषित किया गया।
 17 मई- स्पेन के स्टार टेनिस खिलाड़ी राफेल नडाल ने स्विट्ज़रलैंड के रोजर फेडरर को 6-4, 7-6 (7-5) से हराकर मेड्रिड मास्टर्स टेनिस टूर्नामेंट का ख़िताब जीत लिया। नडाल का यह 18वां मास्टर्स ख़िताब है।
 19 मई- नेपियर के कैट कैपिटल हॉकी स्टेडियम में भारत और न्यूजीलैंड की महिला हॉकी टीम के बीच हुआ शृंखला का तीसरा मैच 2-2 की बराबरी पर समाप्त हुआ। भारत की 5 मैचों की शृंखला में 1-0 से बढ़त बरकरार है।
 22 मई- विश्व बैडमिंटन महासंघ की कार्यकारी परिषद की कुआलालम्पुर में हुई बैठक में इंडियन ओपन बैडमिंटन को अगले साल से तीन बरस के लिए सुपर सिरीज का दर्जा दे दिया गया।
 25 मई- इंग्लैंड के उदीयमान ऑफ स्पिनर ग्रीम स्वान ने वर्ष के सर्वश्रेष्ठ इंग्लिश क्रिकेटर का पुरस्कार जीता।
 27 मई- हंस केरस्टीड के नेतृत्व में इरविन (यूसीआई) के वैज्ञानिकों ने कई प्रकार की कोशिकाओं को मिलाकर एक जटिल ढांचा तैयार किया जिससे प्रत्यारोपण के लिए तैयार रेटीना का निर्माण करने की संभावना को बल मिलेगा।
 30 मई- तुर्की की राजधानी इस्तांबुल में आयोजित कार दौड़ में मैक्लारेन पर सवार ब्रिटेन के दोनों ड्राइवर लुईस हैमिल्टन और जेसन बटन ने दौड़ जीती।

जून 
देखें जून २०१०

जुलाई

अगस्त 

 ८ अगस्त- तेजस्विनी सावंत म्युनिख में आयोजित विश्व निशानेबाजी प्रतियोगिता के 50 मीटर की स्पर्धा में स्वर्ण पदक जीतकर यह उपलब्धि प्राप्त करने वाली प्रथम भारतीय महिला बनीं। 
 ९ अगस्त- बंगाल ने पंजाब को 2-1 से हराकर 11 साल बाद संतोष ट्रॉफी राष्ट्रीय फुटबॉल प्रतियोगिता जीत ली।
 १६ अगस्त- नई दिल्ली में होने वाले राष्ट्रमंडल खेलों के लिए एआर रहमान के रचे थीम गीत को स्वीकृति मिली।

सितंबर

अक्टूबर

दिसम्बर

अज्ञात तारीख़ की घटनाएँ 
26== बाहरी कड़ियाँ ==

श्रेणी:2010